CELEX: 22019D0031
Language: lv
Date: 2018-12-17 00:00:00
Title: ĀKK un ES Vēstnieku komitejas Lēmums Nr. 4/2018 (2018. gada 17. decembris), ar kuru sniedz apstiprinājumu Uzņēmējdarbības attīstības centra (UAC) direktoram par centra 2013.–2016. finanšu gada budžeta izpildi [2019/31]

10.1.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 8/35
               
            
         ĀKK UN ES VĒSTNIEKU KOMITEJAS LĒMUMS Nr. 4/2018
         (2018. gada 17. decembris),
         ar kuru sniedz apstiprinājumu Uzņēmējdarbības attīstības centra (UAC) direktoram par centra 2013.–2016. finanšu gada budžeta izpildi [2019/31]
         ĀKK UN ES VĒSTNIEKU KOMITEJA,
         ņemot vērā ĀKK un ES Vēstnieku komitejas Lēmumu Nr. 5/2004 (1), it īpaši tā 27. panta 5. punkta otro daļu,
         ņemot vērā ĀKK un ES Vēstnieku komitejas Lēmumu Nr. 1/2016 (2), it īpaši tā 1. panta 2. punktu,
         ņemot vērā ĀKK un ES Vēstnieku komitejas Lēmumu Nr. 3/2016 (3), it īpaši tā 3. panta 3. punktu,
         tā kā:
         
                     (1)
                  
                  
                     Ievērojot 3. pantu ĀKK un ES Vēstnieku komitejas Lēmumā Nr. 3/2016, no 2017. gada 1. janvāra UAC tiesībsubjektība būtu jāsaglabā vienīgi UAC likvidēšanas vajadzībām. Pasīvajā posmā UAC valdes pienākumos būtu jāietilpst vienīgi slēgšanas ziņojuma apstiprināšanai, ar slēgšanas posmu saistītai pārskatu pieņemšanai un izpildes priekšlikuma nosūtīšanai ĀKK un ES Vēstnieku komitejai, lai tā pieņemtu lēmumu. UAC valde beigtu pastāvēt dienā, kad ĀKK un ES Vēstnieku komiteja pieņem lēmumu par izpildes priekšlikumu.
                  
               
                     (2)
                  
                  
                     UAC valdes priekšsēdētājs ar 2018. gada 13. novembra vēstuli ĀKK un ES Vēstnieku komitejai iesniedza izpildes priekšlikumu, kuram pievienots finanšu pārskats un revīzijas atzinums bez piezīmēm par 2013.–2016. finanšu gadu.
                  
               
                     (3)
                  
                  
                     Centra ieņēmumi 2013.–2016. finanšu gadā sastāvēja galvenokārt no Eiropas Attīstības fonda ieguldījumiem, kas bija 31 938 501,02 EUR.
                  
               
                     (4)
                  
                  
                     Direktors centra budžetu 2013.–2016. finanšu gadā kopumā ir izpildījis tā, ka, pamatojoties uz finanšu pārskatiem un Uzņēmējdarbības attīstības centra obligāto revīziju ziņojumiem par 2013.–2016. gadu, būtu jāsniedz viņam šo budžetu izpildes apstiprinājums,
                  
               IR NOLĒMUSI ŠĀDI.
         
            Vienīgais pants
            ĀKK un ES Vēstnieku komiteja, pamatojoties uz revidentu ziņojumiem par 2013.–2016. gadu, bilanču pārskatiem un ieņēmumu un izdevumu atskaiti par atbilstīgajiem finanšu gadiem, ar šo sniedz apstiprinājumu Uzņēmējdarbības attīstības centra direktoram par centra 2013.–2016. finanšu gada budžeta izpildi.
         
         
            Briselē, 2018. gada 17. decembrī
            
               
                  ĀKK un ES Vēstnieku komitejas vārdā –
               
               
                  priekšsēdētājs
               
               N. MARSCHIK
            
         
         
            (1)  OV L 70, 9.3.2006., 52. lpp.
         
         
            (2)  OV L 72, 17.3.2016., 59. lpp.
         
         
            (3)  OV L 192, 16.7.2016., 77. lpp.